31.10.2022
EL
Επίσημη Εφημερίδα της Ευρωπαϊκής Ένωσης
C 418/49
Αιτήματα Η προσφεύγουσα ζητεί από το Γενικό Δικαστήριο: — να ακυρώσει την προσβαλλόμενη απόφαση κατά το μέρος που ακυρώνει την απόφαση του τμήματος ανακοπών βάσει του συμπεράσματος, στο σημείο 39 της προσβαλλόμενης απόφασης, ότι «[σ]υνολικώς, τα σημεία [της προσφεύγουσας και της ανακόπτουσας] είναι παρόμοια»· — να καταδικάσει το EUIPO στα δικαστικά έξοδα στα οποία υποβλήθηκε η προσφεύγουσα.
Προβαλλόμενος λόγος — Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου και παραβίαση της νομολογίας του Δικαστηρίου της Ευρωπαϊκής Ένωσης.
Προσφυγή της 1ης Σεπτεμβρίου 2022 — Carmeuse Holding κατά Επιτροπής (Υπόθεση T-554/22) (2022/C 418/63) Γλώσσα διαδικασίας: η αγγλική Διάδικοι Προσφεύγουσα: Carmeuse Holding SRL (Brașov, Ρουμανία) (εκπρόσωποι: S. Olaru, R. Ionescu και R. Savin, δικηγόροι) Καθής: Ευρωπαϊκή Επιτροπή
Αιτήματα Η προσφεύγουσα ζητεί από το Γενικό Δικαστήριο: — να συνενώσει την παρούσα προσφυγή ακυρώσεως με την προσφυγή την οποία άσκησε η Carmeuse κατά της αποφάσεως της Επιτροπής 2022/C 160/09, της 14ης Φεβρουαρίου 2022, και η οποία αποτελεί το αντικείμενο της υπόθεσης T-385/22· — να κρίνει την παρούσα προσφυγή παραδεκτή και βάσιμη· — να ακυρώσει την απόφαση της Επιτροπής, της 21ης Απριλίου 2022, με την οποία δίνεται εντολή στον κεντρικό διαχειριστή του ημερολογίου συναλλαγών της Ευρωπαϊκής Ένωσης να καταχωρίσει αλλαγές στους εθνικούς πίνακες κατανομής της Βουλγαρίας, της Τσεχίας, της Δανίας, της Γερμανίας, της Εσθονίας, της Ιρλανδίας, της Ελλάδας, της Ισπανίας, της Γαλλίας, της Ιταλίας, της Κύπρου, της Λιθουανίας, του Λουξεμβούργου, της Ουγγαρίας, των Κάτω Χωρών, της Αυστρίας, της Πολωνίας, της Πορτογαλίας, της Ρουμανίας, της Σλοβακίας, της Φινλανδίας και της Σουηδίας στο ημερολόγιο συναλλαγών της Ευρωπαϊκής Ένωσης (1), καθόσον ορίζει εσφαλμένο αριθμό δικαιωμάτων εκπομπής προς δωρεάν κατανομή στις εγκαταστάσεις Valea Mare Pravat, Fieni και Chiscadaga της προσφεύγουσας για τα έτη 2021-2025 και ελαττώνει: — κατά 5 444 τον αριθμό των δικαιωμάτων εκπομπής προς δωρεάν κατανομή στην Carmeuse Holding SRL για την εγκατάσταση Valea Mare Pravat, η οποία βρίσκεται στην περιοχή Valea Mare Pravat, Ρουμανία, με αναγνωριστικό κωδικό εγκατάστασης ID 55 στο ενωσιακό μητρώο, για κάθε έτος της περιόδου 2021-2025· — κατά 4 667 τον αριθμό των δικαιωμάτων εκπομπής προς δωρεάν κατανομή στην Carmeuse Holding SRL για την εγκατάσταση Fieni, η οποία βρίσκεται στην περιοχή Fieni, Ρουμανία, με αναγνωριστικό κωδικό εγκατάστασης ID 56 στο ενωσιακό μητρώο, για κάθε έτος της περιόδου 2021-2025· — κατά 3 473 τον αριθμό των δικαιωμάτων εκπομπής προς δωρεάν κατανομή στην Carmeuse Holding SRL για την εγκατάσταση Chiscadaga, η οποία βρίσκεται στην περιοχή Chiscadaga, Ρουμανία, με αναγνωριστικό κωδικό εγκατάστασης ID 57 στο ενωσιακό μητρώο, για κάθε έτος της περιόδου 2021-2025· — να καταδικάσει την καθής στα δικαστικά έξοδα στα οποία υποβλήθηκε η προσφεύγουσα στο πλαίσιο της παρούσας διαδικασίας· — να διατάξει οποιοδήποτε άλλο μέτρο απαιτείται για την ορθή απονομή της δικαιοσύνης.